S-1294/2008

Mál þetta, sem dómtekið var 18. mars 2009, er höfðað með ákærum útgefnum af lögreglustjóranum á Suðurnesjum á hendur A-kk-þgf V-kk-þgf G-kk-þgf, kt. [...], Smáratúni 16, Reykjanesbæ.

I.

Í fyrsta lagi með ákæru 24. nóvember 2008 fyrir umferðarlagabrot, með því að hafa sunnudaginn 6. janúar 2008 ekið bifreiðinni SH-437 undir áhrifum ávana- og fíkniefna (í blóði kókaín 80 ng/ml, MDMA 1160 mg/ml og metamfetamín 50 ng/ml) um götur í Reykjanesbæ, uns lögreglan hafði afskipti af ákærða á Fitjagrilli við Njarðvíkurbraut.

Þetta er talið varða við 1. mgr., sbr. 2. mgr., 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verið dæmdur til refsingar og til sviptingar ökuréttar skv. 101. og 102. gr. umferðarlaga, sbr. 25. gr. laga nr. 44/1993 og 18. gr. laga nr. 66/2006.

II.

Í öðru lagi með ákæru 12. janúar 2009, í sakamáli nr. 12/2009 sem sameinað var þessu máli 28. janúar 2009, fyrir eftirtalin brot gegn almennum hegningarlögum, umferðarlögum og lögum um ávana- og fíkniefni:

1. Fyrir umferðarlagabrot, með því að hafa, aðfaranótt laugardagsins 1. september 2007, ekið bifreiðinni TM-390, undir áhrifum áfengis (vínandamagn í blóði 0,95o/oo) og undir áhrifum ávana- og fíkniefna sem bönnuð eru á íslensku yfirráðasvæði (amfetamíns og MDMA) og því ekki verið fær um að stjórna bifreiðinni örugglega, suður Hafnargötu við Skólaveg og sem leið lá að Olís við Vatnsnesveg, Reykjanesbæ.

Telst háttsemi þessi varða við 1., sbr. 2., mgr. 45. gr. og 1., sbr. 2., mgr. 45. gr. a umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, sbr. 5. gr. laga nr. 66/2006.

2. Fyrir þjófnað, með því að hafa, aðfaranótt þriðjudagsins 4. september 2007, í heimildarleysi, farið inn á rannsóknarstofu í Heilbrigðisstofnun Suðurnesja, Skólavegi 8, Reykjanesbæ, og tekið þaðan ófrjálsri hendi tölvu af gerðinni HP dc5100.

Telst háttsemi þessi varða við 1. mgr. 244. gr. almennra hegningarlaga nr. 19/1940.

3. Fyrir fíkniefnalagabrot, með því að hafa, aðfaranótt laugardagsins 8. desember 2007, haft í vörslum sínum eina ecstasy-töflu (MDMA) er hann geymdi í hægri buxnavasa sínum og hann henti á gólf skemmtistaðarins Yello, Hafnargötu 28, Reykjanesbæ, við afskipti lögreglu.

Telst háttsemi þessi varða við 2., sbr. 5. og 6., gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

4. Fyrir fíkniefnalagabrot, með því að hafa, aðfaranótt sunnudagsins 26. október 2008, haft í vörslum sínum 0,30 g af amfetamíni er hann hafði meðferðis á salerni skemmtistaðarins H-punktsins, Hafnargötu 31, Reykjanesbæ.

Telst háttsemi þessi varða við 2., sbr. 5., gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

5. Fyrir fíkniefnalagabrot, með því að hafa, aðfaranótt mánudagsins 4. ágúst 2008, haft í vörslum sínum þrjár ecstasy-töflur (MDMA) er hann geymdi í buxnavasa sínum og lögreglan fann við líkamsleit á honum framan við skemmtistaðinn Nasa, Austurvelli, Reykjavík.

Telst háttsemi þessi varða við 2., sbr. 5. og 6., gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Þá er þess krafist að ákærði verði dæmdur til að sæta upptöku á fjórum ecstasy-töflum (MDMA) og 0,30 g af amfetamíni, sem lögreglan lagði hald á við rannsókn málanna, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

III.

Í þriðja lagi með ákæru útgefinni 26. janúar 2009, í máli nr. S-12/2009 sem sameinað var þessu máli 28. janúar 2009, fyrir eftirtalin brot gegn almennum hegningarlögum og umferðarlögum:

1. Fyrir nytjastuld og umferðarlagabrot, með því að hafa, þriðjudaginn 22. janúar 2008, ekið í heimildarleysi bifreiðinni DP-574 undir áhrifum ávana- og fíkniefna sem bönnuð eru á íslensku yfirráðasvæði (amfetamíns og metamfetamíns) og því ekki verið fær um að stjórna bifreiðinni örugglega um götur Reykjavíkur og að Skipholti 50c, Reykjavík, vitandi það að bifreiðin hefði verið tekin ófrjálsri hendi en hún var tekin ófrjálsri hendi á bifreiðastæði við Breiðholtsskóla í Arnarbakka, Reykjavík, þann 21. janúar s.á.

Þetta er talið varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956 og við 1., sbr. 2. mgr. 45. gr. a umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, sbr. 5. gr. laga nr. 66/2006.

2. Fyrir þjófnað, með því að hafa, í samvinnu við A-kk-þf F-kk-þf H-kk-þf, kt. 160190-2059, aðfaranótt sunnudagsins 16. mars 2008, í heimildarleysi, farið inn á hjólbarðaverkstæðið Max 1, Jafnaseli 6, Reykjavík, og tekið þaðan ófrjálsri hendi tölvu af gerðinni DELL OPTIPLEX 745, tölvuskjá af gerðinni DELL, posastrimil og mynt, samtals muni og mynt að áætluðu verðmæti kr. 183.200,-.

Þetta er talið varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Ákærði krefst vægustu refsingar er lög leyfa og að hún verði skilorðsbundin. Þá er þess krafist að sakarkostnaður greiðist úr ríkissjóði, þ.m.t. hæfileg þóknun verjanda að mati dómsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í maí 1986. Samkvæmt sakavottorði ákærða var hann dæmdur í þriggja mánaða fangelsi, skilorðsbundið í tvö ár, fyrir brot gegn 244. gr. almennra hegningarlaga, fíkniefnalagabrot og brot gegn 3. mgr. 5. gr., 1. mgr. 37. gr. og 1. mgr. 48. gr. umferðarlaga. Þá var hann hinn 2. maí 2007 dæmdur til að greiða 90.000 króna sekt fyrir brot gegn 1. mgr., sbr. 3. mgr., 37. gr. og 1. mgr., sbr. 2. mgr., 45. gr. og 1. mgr., sbr. 2. mgr., 5. gr. og 1. mgr. 48. gr. umferðarlaga. Með dómi 28. febrúar 2008 var ákærði dæmdur til að greiða 180.000 króna sekt fyrir brot gegn 1. mgr., sbr. 2. mgr., 45. gr. a umferðarlaga. Jafnframt var hann sviptur ökurétti í þrjú ár frá 6. maí 2008. Loks var ákærða með dómi 2. október 2008 gert að greiða 50.000 króna sekt fyrir brot gegn 1. mgr., sbr. 2. mgr. 45. gr. a umferðarlaga. Enn fremur var hann sviptur ökurétti í fjóra mánuði frá 6. maí 2011. Sum þeirra brota sem ákærði er nú sakfelldur fyrir eru framin fyrir dóminn 28. febrúar 2008 og dóminn 2. október sama ár og því ber að þessu leyti að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Við ákvörðun refsingar ber að líta til þess að ákærði hefur játað öll brot sín og að verðmæti sem stolið var komust til skila. Fyrir liggja matsgerðir Rannsóknastofu í lyfja- og eiturefnafræði um að magn fíkniefna í blóði ákærða hafi verið það sem í ákærum greinir varðandi umferðarlagabrot ákærða. Um smávægilegt magn fíkniefna er að ræða í 3.-5. tl. ákæru 12. janúar 2009. Ákærði hefur tekið á sínum málum og fyrir liggur staðfesting meðferðarheimilisins Götusmiðjunnar um dvöl hans þar. Þá hefur verið lagt fram vottorð vinnuveitanda um að hann sé í starfi og hafi staðið sig vel. Að öllu þessu virtu þykir refsing ákærða hæfilega ákveðin fangelsi í sex mánuði, sem bundin verður skilorði eins og í dómsorði greinir. Jafnframt skal ákærði sviptur ökurétti í fjögur ár frá 6. september 2011. Þá skal hann sæta upptöku á fjórum ecstasy-töflum (MDMA) og 0,30 g af amfetamíni, sem lögreglan lagði hald á.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins, alls 482.882 krónur. Samkvæmt yfirliti um sakarkostnað, vegna ákæru 24. nóvember 2008, er um að ræða kostnað vegna blóðtökuvottorðs, matsgerðar Rannsóknastofu í lyfja- og eiturefnafræði og verjandastörf á rannsóknarstigi, samtals 213.227 krónur. Í yfirliti um sakarkostnað, sbr. 1. tl. ákæru 12. janúar 2009, er um að ræða kostnað vegna blóðtökuvottorðs, 17.000 krónur, og matsgerð Rannsóknastofu í lyfja- og eiturefnafræði, 71.383 krónur. Þóknun verjanda ákærða fyrir dómi ákveðst, með hliðsjón af tímaskýrslu, 181.272 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, A-kk-nf V-kk-nf G-kk-nf, sæti fangelsi í sex mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í fjögur ár frá 6. september 2011.

Ákærði skal sæta upptöku á fjórum ecstasy-töflum (MDMA) og 0,30 g af amfetamíni, sem lögreglan lagði hald á.

Ákærði greiði 482.882 krónur í sakarkostnað, þar með talin 181.272 króna þóknun skipaðs verjanda hans, Á-kk-ef J-kk-ef héraðsdómslögmanns.

S-kvk-nf B-kvk-nf